cyanic-selkie/wikianc huggingface dataset:
Գիրեֆտադաղ
Գիրեֆտադաղ, լեռնաշղթա Թուրքիայում, Հայկական Տավրոսի արևելյան հովտում, Վանա լճից հարավ-արևելք, Աղբակի լեռնաշղթայում ։
Ծանոթագրություններ
Կատեգորիա:Լեռնաշղթաներ այբբենական կարգով Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռնաշղթաներ
Գոյին Դաղ
Գոյին Դաղ, լեռնագագաթ Ախալքալաքի սարահարթում, Ջավախքի լեռնահամակարգում, Փարվանա լճակի մոտ ։
Ալբերտ Գյունտեր
Ալբերտ Կառլ Լյուդվիգ Գոթգելֆ Գյունտերը, գերմանական ծագում ունեցող կենդանաբան է, ով հիմնականում աշխատել է Բրիտանիայում, իխտիոլոգ և հերպետոլոգ է, Լոնդոնի Թագավորական միության անդամ է։
Կենսագրություն
Ալբերտ Գյունթերը ծնվել է 1830 թվականի հոկտեմբերի 3-ին  Էսսլինգեն-նա-Նեկքարում  Շվաբիայում, (Վյուրտեմբերգ)։ Նա ուսումնասիրել է աստվածաբանություն  Բեռլինում և Բոննում։ Տյուբինգենում Գյունտերը բժշկություն է սովորել։ Դոկտորական աստիճան է ստացել   Նեկքարի ձկների հետազոտության համար (1853)). 1857 թվականին Գյունտերը տեղափոխվել է  Լոնդոն  և դարձել է Բրիտանական թանգարանի կենդանաբանության բաժանմունքում ասիստենտ, զբաղվել է իխտիոլոգիայով, իսկ Ջոն Էդուարդ Գրեյի մահից հետո 1875 թվականին դարձել է այդ բաժանմունքի տնօրեն (պաշտոնավարել է մինչև 1895 թվականը)։ 1865 թվականին Գյունտերը հիմնադրել է "records of zoological litterature" ամենամյա հրատարակությունը, որի առաջին 6 հատորները թողարկել է ինքը ։ Ալբերտ Գյունտերի գլխավոր աշխատանքը — ութհատորանի «Ձկների կատալոգն» է (Catalogue of Fishes, (1859—1870)): Նա նաև ուսումնասիրել է սողունների և երկկենցաղների թանգարանային հավաքածուից։ Գյունթերն ընտրվել է Լոնդոնի թագավորական միության անդամ 1867 թվականին և եղել է նրա փոխնախագահը 1875-1876 թվականներին։ Ստացել է բրիտանական քաղաքացիություն 1874 թվականին:Գրեթե քառասուն տարի (1868-1905) նա Լոնդոնի կենդանաբանական միության խորհրդի անդամ էր։  1877 թվականին նա ընտրվել է Լոնդոնի Լիննեևյան միության անդամ, և նրա նախագահն էր 1896-1900 թվականներին։ Ալբերտ Գյունտերը մահացել է 1914 թվականի փետրվարի 1-ին Քյուում (Kew Gardens, այն ժամանակ Սուրրեյ, այստեղ գտնվում են Քյուի Թագավորական բուսաբանական այգիները) ։ Ալբերտ Գյունտերի որդին Ռոբերտ Գյունտերը հայտնի է որպես գիտության պատմիչ։
Ստեղծագործություններ
Բացի հատուկ հրատարակություններում բազմաթիվ հոդվածներից, Գյունտերը գրել է.
Ծանոթագրություններ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Գերմանացի կենսաբաններ Կատեգորիա:Գերմանացի կենդանաբաններ
Արագավազ Մուքը
«Արագավազ Մուքը» (Мук-скороход), խորհրդային նկարված մուլտիպլիկացիոն ֆիլմ, նկարահանվել է ըստ Վիլհելմ Հաուֆի «Փոքրիկ Մուքը» հեքիաթի մոտիվների (1825)։
Սյուժե
Փոքրիկ Մուքը վտարվել էր տնից։ Սնունդ փնտրելիս` նա աշխատանք է ստանում մի տարեց արևելյան տիկնոջ տանը, որը կատուների սիրահար էր, բայց պարզվում է, որ նրա ընտրյալները չար էին և խառնաշփոթ են առաջացնում տանը, իսկ ծեր կինը մտածում է, որ Մուքն է մեղավոր և ցանկանում է ծեծել նրան։ Բայց վերջինս կարճատև մենամարտից հետո նա վերցնում է նրա կախարդկան կոշիկները, որոնք թույլ էին տալիս իրենց տիրոջը թռչել։
Եղբայրիկ
Եղբայրիկ, հայկական արական անուն։ Եղբայր անվան փաղաքշական ձևն է։ Գործածվում է 7-րդ դարից ։
Արագավազ Մուքը
Սյուժե
Թզուկը փադիշահի մոտ ծառայության է մտնում որպես արագավազ, բայց և այնտեղ նրան տհաճություններ էին սպասում նախանձ մարդկանց կողմից. փադիշահն իմանում է կախարդական կոշիկի մասին և դրանք խլում է Մուքից։ Վերջինս գտնում է երկու ծառ, որոնցից մեկի պտուղներից մեծանում էին քիթը և ականջները, իսկ մյուսի վրայի պտուղներից` փոքրանում։ Վրեժխնդիր լինելով փադիշահից` նա պոկում է առաջին ծառի պտուղները և դրանցով հյուրասիրում նրան, հետո վերցնում է իր կոշիկները և թռչում։
Եղբայրիկ
Ծանոթագրություններ
Կատեգորիա:Հայկական արական անձնանուններ
Արագավազ Մուքը
Երգեր մուլտֆիլմից
Մուլտֆիլմում հնչում է մի քանի երգ, որոնք մեծ համբավ են ստացել։
Արտաքին հղումներ
Կատեգորիա:«Էկրան» ստեղծագործական միության մուլտֆիլմեր
Մարջերի Քեմփե
Մարջերի Քեմփե  (Margery Kempe, օրիորդական անունն է Մարջերի Բրանեմ; ) — ուշ միջնադարի անգլիացի հոգևոր գրող։
Կենսագրություն
Խոշոր առևտրականի, Մեծ Բրիտանիայի խորհրդարանի անդամի դուստր։ 20 տարեկան հասակում ամուսնացել է, առաջին զավակի ծնվելուց հետո ծանր հիվանդացել է, ձեռք է բերել կանխատեսման շնորհ, որը մղել է նրան   աշխարհից հրաժարման։ Ձգտելով հետևել կոչմանը՝ կատարել է շատ  Ուխտագնացությունուխտագնացություններ դեպի Հռոմ, Երուսաղեմ, Սանտյագո դե Կոմպոստլլա։ 1413-1420 թվականներին  այցելել է շատ վայրեր Անգլիայում, ներառյալ Նորիջը,  որտեղ զրուցել է  Յուլիանա Նորիջացու հետ։
1438  թվականից հետո  նրա մասին տեղեկություններ չկան. որտեղ և ինչպես է մահացել, անհայտ է։ Նրա գիրքը կորել և մոռացության է մատնվել մինչև  1934 թվականը, երբ ձեռագիրը  անսպասելի հայտնաբերեցին Լանքշիրի մի մասնավոր գրադարանում։
Աշխատություններ
Երկու գրողների թելադրել է «Մարջերի Քեմփեի գիրքը»՝ անգլերենով առաջին ինքնակենսագրությունը, որտեղ պատմում է իր դեգերումների և կախատեսումների նկարագրությունների մասին (1438):
Պատմական դերը
Պատմաբանները նշում են, որ Քեմփեի աշխատանքը  դարձավԵվրոպայում ուշ միջնադարի  շրջանումկնոջ հասարակական դերի բարձրացման ապացույցը։
Արտաքին հղումներ
Կատեգորիա:Անգլիացի գրողներ Կատեգորիա:15-րդ դարի մահեր Կատեգորիա:Անգլիացի կին գրողներ Կատեգորիա:1370-ականների ծնունդներ Կատեգորիա:Բրիտանացի գրողներ Կատեգորիա:Ինքնակենսագրություններ Կատեգորիա:Միջնադարի անձինք Կատեգորիա:Անգլիացի կանայք Կատեգորիա:Կին ինքնակենսագիրներ Կատեգորիա:Ասկետիզմ Կատեգորիա:14-րդ դարի անգլիացիներ
Դեդովիչսկի շրջան (Պսկովի մարզ)
Դեդովիչսկի շրջան (Дедовичский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Դեդովիչի ։
Աշխարհագրություն
Շրջանի տարածքի մակերեսը կազմում է 2188,1 կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Ուրիշ (վեպ)
Another ( Անաձա), Յուկիտո Այացուձիի վեպ՝ հրատարակված 2009 թվականի հոկտեմբերի 29-ին։ Ավելի ուշ դուրս եկավ վեպի մանգան։ 2012 թվականի հունվարից հեռարձակվեց անիմեն։ Մայիսիսն ավելացվեց զրոյական սերիան և՛ մանգային, և՛ անիմեին։ Տրված սերիան ավելի կենտրոնացած էր գլխավոր հերոսուհու՝ Մեի Միսակիի մասին տեղեկությունը և պատմությունը, որը չկար բնօրինակ վեպում։
Գլխավոր հերոսներ
Սեյու՝ Ացուշի Աբե (ճապոներեն), Գրեգ Այրես (անգլերեն)
Մեի Միսակի ( Միսակի Մեի)- գլխավոր հերոսուհի։ Ձախ աչքին կրում է վիրակապ, որի տակ թաքցրած է կանաչ (վեպում և մանգայում՝ կապույտ) արհեստական, տիկնիկի աչք, որը դրել է նրան իր մորաքույրը՝ երբ 4 տարեկանում զրկվեց աչքից։ Շնորհիվ այդ աչքի՝ Մեին կարող է տեսնել յուրահատուկ գույն՝ որով նշված են մահացածները կամ նրանք, ովքեր մոտիկ են մահին։ Կոիչին առաջին անգամ հանդիպում է նրան հիվանդանոցի վելերակում։ Նա ուներ երկվորյակ քույրիկ, ում հետ նա բաժանվել էր մանուկ ժամանակներում։ Նրա մայրը պարզվում է ոչ իսկական, իրականում նա Մեիի մորաքույրն էր։ Նստում է հին և վնասված դասասեղանի մոտ՝ դասարանի ծայրում։ Լավ նկարում է, հաճախում նկարչական խմբակ։
Սեյու՝ Նացումի Թաքամորի (ճապոներեն), Մոնիկա Րիալ (անգլերեն)։
Կոիչիի հարազատները
Ռիցուկո Միկամի ( Միկամի Ռիցուկո)- Կոիչիի մայրն է։ 15 տարի առաջ՝ 1983 թվականին, եկավ Յոիմիյամա, որպեսզի ծնի Կոիչիին և մահացավ, քանի որ նրա կրտսեր քույր Ռեիկոն սովորում էր 9-ի 3-րդ դասարանում։ Եղել է 1972 թվականի 9-ի 3-րդ դասարանում և Միսակի Յոմիյամայի համադասարանցին։
Յոսուկե Սակակիբարա ( Սակակիբարա Յոսուկե)- Կոիչիի հայրն է։ Ուսուցիչ է, այն ժամանակ աշխատում էր Հնդկաստանում։ Նա ռեժիմով զանգահարում էր որդուն, որպեսզի մի քիչ զրուցի և դժգոհի շոգից։
Մեիի հարազատները
Յուկիյո Միսակի ( Միսակի Յուկիյո) – նկարչուհի։ Աշխատում է Կիրիկո կեղծանվան տակ։ Պատրաստում է տիկնիկներ, ունի սեփական փոքրիկ խանութ-սրահ՝ «Յոմին մթնշաղում» անունով։ Չնայած, որ Մեին նրան մայր է անվանում՝ Կիրիկոն նրա մորաքույրն է։ Սեփական երեխան մահացած է ծնվել։ Մեիի խոսքերով՝ թող էլ, որ նրանք ապրում են միասին, բայց շփվում են ինչպես անծանոթներ։ Սակայն Կիրիկոն խնամում է Մեիին և անհանգստանում նրա համար։
Սեյու՝ Հիտոմի Հարադա (ճապոներեն), Թիֆանի Գրանթ (անգլերեն) ։
Սեյու՝ Հիրոմի Իգարաշի։
Ֆուջիոկա Միցուի ( Միցուի Ֆուջիոկա ) – Յուկիյոյի երկվորյակ քույրն է՝ Մեի Միսակիի հարազատ մայրը։ Երբ երկու քույր ամուսնացան, նա ծնեց երկվորյակների, իսկ Յուկիյոյի երեխան մահացավ, որի պատճառով նա քիչ էր մնում խելագարվեր։ Նրան հանգստացնելու համար Միցուին իր հարազատ երեխաներից մեկին ՝ Մեիին ( նրան տվեցին իր անվան պատճառով, որովհետև եթե տային քրոջը, ապա քույրը կլիներ Միսակի Միսակի )։
Յոմիյամա քաղաքի միջին դպրոց
Իզումի Ակազավա ( Ակազավա Իզումի ) – 9-ի 3-րդ դասարանի անվտանգության ավագը։ Խիստ է, երբեք չի ժպտում։ Այանոյի և Օգուռոյի հետ միասին հաճախում է թատերական խմբակ։ Գաղտնի սիրահարված էր Սակակիբարա Կոիչիին։ Կարծում է Մեի Միսակիին մահացած՝ Տակակո Շուգիուրայի պատմածից հետո, թե երբ նա սովորում էր տարրական դպրոցում, նրա դասարանում կար մի աղջիկ, որը շատ նման էր Մեիին և կանչում էին Միսակի, սակայն, նա այդ ժամանակ վիրակապ չուներ։ 11-րդ սերիայում, տեսնելով սպանված Տակակոյին, Ակազավան կարծում է, որ Մեին է սպանել իր ընկերուհուն, և փորձում է վրեժխնդիր լինել՝ սպանելով Մեիին։ 12-րդ սերիայում Ակազավան մահանում է ապակու սուր բեկորներից՝ պայթյունի հետևանքով։ Իզումին նաև ուներ ոչ հարազատ եղբայր, ով դիմեց ինքնասպանության։ Իր մահից առաջ, նա հիշում է, որ տեսել է Կոիչիին մեկ ու կես տարի առաջ, երբ նա եկել էր Յոմիյամա՝ մորաքրոջ թաղմանը։
Սեյու՝ Մադոքա Յոնեզավա (ճապոներեն), Ջեսիկա Բուն (անգլերեն)։
Նաոյա Թեշիգավարա ( Թեշիգավարա Նաոյա ) – Կոիչիի համադասարանցին է։ Անհոգ և ուրախ տղա է, զբաղվում է սպորտով։ Լսելով Կացումի Մացունագայի թողած սկավառակը, հարձակվում է Թոմոհիկո Քազամայի վրա՝ գտնելով նրա պահվածքը կասկածելի և ընդունելով նրան որպես մեռած։ Սիրում է կատակ անել Մեիի և Կոիչիի սիրային թեմայով։ Սիրահարված է Իզումիին։ Թոմոհիկոյի մանկության ընկերն է, Յուիի լավագույն ընկերը, առաջնն է, ով խոսաց Կոիչիի հետ։
Սեյու՝ Թոմաոքի Մաենո (ճապոներեն), Քրիս Փեթոն (անգլերեն)։
Յույա Մոթիզուկի ( Մոթիզուկի Յույա ) – Կոիչիի համադասարանցին է, նկարիչ։ Մեիի հետ հաճախում է նկարչական խմբակ։ Միջին հասակի, բարի ու գեղեցիկ տղա, սովորաբար երևում է մի քիչ կանացի։ 11-12 սերիաներում վիրավորված Նաոեի հետ փախչում է գազազած Քեիքո Նումաթից ( Տաքաբայաշիի տատիկից )։
Սեյու՝ Քազութոմի Յամամոթո ( ճապոներեն ), Քլինթ Բիքհեմ ( անգլերեն )։
Յուքարի Սակուրագի ( Սակուրագի Յուքարի ) – 9-ի 3-րդ դասարանի ավագներից մեկն է։ Համեստ, բարի և լուռ աղջիկ է։ Սպանվում է աստիճաներրից վազելուց, երբ ոտքը սայթաքում է և վզի մասով ընկնում անձրևանոցի սուր ծայրի վրա։ Նրա մայրը՝ Միեքո Սակուրագին, մեռնում է նույն օրը՝ ենթարկվելով ավտովթարի։
Սեյու՝ Աի Նոնաքա ( ճապոներեն ), Բրիթնի Քարբովսկի (անգլերեն)։
Թոմոհիկո Քազամի ( Քազամի Թոմոհիկո ) – Կոիչիի համադասարանցին է, Յուկարիի հետ միասին դասարանի ավագներից մեկն է։ Նաոյա Թեշիգավարայի մանկության ընկերն է։ Նաոյան հրել էր նրան պատշգամբից դուրս, բայց նա ողջ էր մնացել։ Սկավառակը լսելուց հետո խելագարվել է և սկսել սպանել համադասարանցիներին, նրա ձեռքից շատերն են մեռել։ Սպանվեց գլխին երկաթե ձողով հարվածելիս, որը հասցրել է նրան Իզումի Ակազավան։
Սեյու՝ Միցուրո Իչիքի ( ճապոներեն ), Ջոշ Գրել (անգլերեն)։
Տակակո Սուգիուրա ( Սուգիուրա Տակակո ) – Կոիչիի համադասարնցին է։ Հաճախում է «հակամիջոցներ» խումբը։ 8-րդ սերիայի կատարվածից խելագարվում է։ Նրա հիշելով, երբ սովորում էր տարրական դպրոցում, նրա հետ սովորում էր նաև մի աղջիկ, որը շատ նման էր Մեիին, սակայն, աղջիկը չուներ վիրակապ ( իրականում դա Միսակի Ֆուջիոկան էր՝ Մեիի երկվորյակ քույրը ) ։ Այդ իսկ պատճառով, Մեիին համարում է մեռած և փորձում սպանել նրան։ 11-րդ սերիայում հանկարծակի խճճվում է լարերի մեջ և խեղդվում, երբ ընկել էր Մեիի հետևից։
Սեյու՝ Միսաթո Ֆուքուեն ( ճապոներեն ), Էմիլի Նեվես ( անգլերեն )։
Կատեգորիա:Ինքնասպանությունը հորինվածքներում
Եղբայր (անձնանուն)
Եղբայր, հայկական արական անուն։ Առաջացել է հայերեն եղբայր բառից։ Այս անվանը համապատասխանում են հունարեն Αδελφος (Ադելփոս եպիսկոպոս Արաբիսոնի (6-րդ դար), Ադելփոս եպիսկոպոս Կոկիսոնի ), արաբերեն Ախի, Ախիկ, Ախիջան անձնանունները։ Հայաստանում գործածվել է 5-18-րդ դարերում։ Անվան տարբերակներն են եղել՝ Աղբայր, Եղբայրիկ, Աղբայրիկ, Աղբայրանի, Աղբերանի, Աղբրաց, Եղբայրոս ։
Ծանոթագրություններ
Կատեգորիա:Հայկական արական անձնանուններ
Բաբաջան (գետակ, Սևանա լճի ավազան)
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Պետերբուրգյան արվեստագիտական տետրեր
Պետերբուրգյան արվեստագիտական տետրեր, արվեստի պատմության վերաբերյալ աշխատությունների պարբերական ժողովածու, որը հրատարակվում է արվեստաբանների ասոցիացիայի Պետերբուրգի բաժանմունքի՝ արվեստի պատմաբանների և գեղարվեստական քննադատների համառուսաստանյան հասարակական կազմակերպության կողմից (գրանցված է ՌԴ արդարադատության նախարարության արվեստաբանների ասոցիացիա՝ համառուսաստանյան հասարակական կազմակերպության կարգավիճակով)։
Պատմություն
Ժողովածուի առաջին հրատարակությունը լույս է տեսել 1995 թվականին և ամբողջությամբ վերաբերել Հայրենական մեծ պատերազմի տարիներին ընկած Լենինգրադի նկարիչների միության անդամներին նվիրված ակնարկներին։ 2011 թվականի կեսերին լույս է տեսել պետերբուրգցի արվեստագետների աշխատությունների 22 ժողովածու։ 2018 թվականին լույս է տեսել Պետերբուրգյան արվեստագիտական տետրերի հոբելյանական 50-րդ համարը։ Ներկայումս թողարկման պարբերականությունը կազմում է տարեկան երեք ժողովածու։ Ժողովածուի յուրաքանչյուր համար պարունակում է մոտ 30 հոդված։ Ժողովածուի տպաքանակը 200 օրինակ է։ Այն ստանում են առաջատար գեղարվեստական թանգարաններ, գրադարաններ, Պետերբուրգի և Մոսկվայի ուսումնական հաստատություններ։ Մի շարք հրապարակումներ հիմք են հանդիսացել դոկտորական և թեկնածուական ատենախոսությունների հաջող պաշտպանության համար։
Հրապարակումներ
Ժողովածուի առաջին թողարկումից ի վեր՝ դրանում հրապարակվել է ավելի քան 100 հեղինակի շուրջ 600 հոդված, այդ թվում՝
Արտաքին հղումներ
Կատեգորիա:Արվեստագիտություն Կատեգորիա:Ռուսերեն ամսագրեր
Կաուրո
Համայնքի INSEE կոդ՝ 2A085։
Տնտեսություն
2007 թվականի տվյալներով 827 աշխատունակ տարիքի մարդկանցից (15-64 տարեկան) 588-ը տնտեսապես ակտիվ էին,239-ը անգործունակ (ակտիվության ցուցանիշը 71,1 %, 1999 թվականին եղել է՝ 68,2 %)։ 588 աշխատունակ բնակիչներից 537-ը աշխատում էին (286 տղամարդ և 251 կին), անաշխատանք էին 51-ը (20 տղամարդ և 31 կին)։ 239 անգործունակ մարդկանցից 80-ը աշակերտներ կամ ուսանողներ են, 60-ը թոշակառու, 99-ը անաշխատունակ էին այլ պատճառներով ։
2008 թվականին կոմունայում հաշվվել են 511 հարկատու տնտեսություններ, որտեղ ապրել է 1289 մարդ։ Միջին եկամուտը մեկ մարդու հաշվով կազմել է 20 194 եվրո ։
Արտաքին հղումներ
Կատեգորիա:Ֆրանսիայի համայնքներ
Գյոքսու (Դերջանի վտակ)
Գյոքսու, գետ Եփրատի ավազանում, նրա ձախակողմյան վտակ Դերջան գետի օժանդակը ։
Ծանոթագրություններ
Կատեգորիա:Թուրքիայի գետեր Կատեգորիա:Դերջան գետի վտակներ
Դնոյի շրջան
Դնոյի շրջան (Дновский район), մունիցիպալ շրջան Ռուսաստանի Դաշնության Պսկովի մարզում։
Աշխարհագրություն
Շրջանի տարածքի մակերեսը կազմում է 1193,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13341 մարդ։ Բնակչության խտությունը կազմում էր 11,18 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Գեղադիր (ժամանակավոր գետակ)
Գեղադիր, ժամանակավոր գետակ Արաքսի ավազանում, Ազատի վտակ Չորսելավ գետակի աջ օժանդակը։ Սկիզբ է առնում Ողջաբերդի լեռնաշղթայի հարավային լանջերից։ Երկարությունը 12 կմ է ։
Ջոզեֆ Պատրիկ Քենեդի Կրտսեր
Ջոզեֆ Պատրիկ «Ջո» Քենեդի կրտսեր (Joseph Patrick «Joe» Kennedy, Jr., ), ամերիկացի զինվորական օդաչու, Քենեդիների ընտանիքի անդամ։ ԱՄՆ նախագահ Ջոն Փ. Քենեդու, գլխավոր դատախազ Ռոբերտ Ֆ. Քենեդու և սենատոր Էդվարդ Մ. Քենեդու ավագ եղբայրն է ։
Մահացել է Երկրորդ աշխարհամարտի տարիներին Մեծ Բրիտանիայի երկնքում։ Հետմահու պարգևատրվել է Ռազմածովային խաչ, Օդաչվական խաչ, «Մանուշակագույն սիրտ» և Օդային մեդալներով։
Կենսագրություն
Ջոզեֆ Պատրիկ Քենեդի կրտսերը գործարար, դիվանագետ և քաղաքական գործիչ Ջոզեֆ Պատրիկ Քենեդի ավագի և Ռոուզ Էլիզաբեթ Ֆիցջերալդերի 9 երեխաներից ավագն էր։ Ջոն հաճախել է Բրուքլայնի Դեքսթերի դպրոց (Մասաչուսեթսի նահանգ), իսկ 1933 թվականին ավարտել է Կոնեկտիկուտի Չոատի դպրոցը և ընդունվել Հարվարդի համալսարան։ Համալսարանում Ջոն ակտիվորեն զբաղվել է սպորտով. եղել է ռեգբիի թիմի անդամ, հաջողությունների է հասել զբոսանավային սպորտում։ 1938 թվականին ստացել է բակալավրի աստիճան, ապա մեկ տարի սովորել Հարոլդ Լասկիի մոտ՝ տնտեսագիտության և քաղաքական գիտությունների լոնդոնյան դպրոցում։ Ըստ լուրերի՝ Ջոն նշանվել է մանեկենուհի Թալիա Ֆետերի հետ, սակայն չեն կարողացել ամուսնանալ Երկրորդ համաշխարհային պատերազմի պատճառով։
1940 թվականին հայտարարվել է ամերիկյան բանակի զորակոչը։ Ջո Քենեդին, որն այդ ժամանակ սովորում էր Հարվարդի Իրավունքի դպրոցում, նշանակվել է ռազմածովային նավատորմի ավիացիայում։ Հունիսի 24-ին նա ծառայության է անցել երկրորդ կարգի նավաստու կոչումով։
Այնուհետև Ջոն սովորել է Բոստոնում ռմբակոծիչ օդաչուի մասնագիտությամբ, ապա ծառայել Ֆլորիդայում և Պուերտո Ռիկոյում, գրեթե մեկ տարի պարեկելով դեպի Ատլանտյան օվկիանոսի հարավ և որսալով գերմանական սուզանավեր։
Ջո Քենեդին հիասթափված էր, որ պատերազմից վերադառնալու է առանց մեդալների, մինչդեռ իր կրտսեր եղբայրը՝ Ջոն Ֆ. Քենեդին, Խաղաղօվկիանոսյան նավատորմում ծառայության ժամանակ արդեն հասցրել էր փառքի արժանանալ։ Այդ պատճառով, երբ նրան հնարավորություն էր ընձեռված մասնակցել «Աֆրոդիտե» գաղտնի ռազմական գործողությանը, Ջոն համաձայնեց, թեև արդեն կարող էր զորացրվել։ «Աֆրոդիտե» գործողության էությունը ծանր ռմբակոծիչների օգտագործումն էր՝ որպես բարձր ճշգրտությամբ կառավարվող ռումբեր՝ լավ ամրացված գերմանական բունկերներին խոցելու համար։ Ընդ որում, օդաչուները պետք է թռիչք կատարեին, բարձրանային 600 մետր, ակտիվացնեին հեռակառավարման համակարգը, քաշեին պայթուցիկները և դուրս նետվեին պարաշյուտով, մինչև թիրախը օդանավ-արկը թռչում էր ռադիոկառավարման ներքո՝ ուղղորդման ինքնաթիռից։
1944 թվականի օգոստոսի 12-ին Ջո Քենեդին և Ուիլֆորդ Ուիլլին օդ բարձրացրին Բ-24 «Լիբերեյթոր» (PB4Y-1) ձևափոխված ռմբակոծիչը, որը բեռնված էր 9,6 տոննա տորպեքսով, իսկ նրանց նպատակը Ֆաու-3 զենքն էր Կալեի մերձակայքում։ Սակայն ժամը 18։23-ին պայթուցիկը պայթել է Անգլիայի երկնքում, երկու օդաչուներն էլ ակնթարթորեն մահացել են, իսկ նրանց մնացորդները չեն հայտնաբերվել։
Հիշատակ
1946 թվականին ԱՄՆ ռազմածովային նավատորմը Ջոզեֆ Պատրիկ Քենեդու անվամբ է կոչել «Հիրինգ» տիպի նոր Էսկադրոնային ականակիրը՝ USS Joseph P. Kennedy, Jr։ Այն մինչև 1973 թվականը սպառազինված է եղել, իսկ այժմ համարվում է լողացող թանգարան։
1947 թվականին Քենեդիների ընտանիքը ստեղծել է Ջոզեֆ Պատրիկ Քենեդի կրտսերի անվան բարեգործական հիմնադրամ, որը մինչև իր մահը՝ 2009 թվականը, ղեկավարում էր Ջո կրտսեր եղբայրը՝ Էդվարդ Քենեդին ։
Գրականություն
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:ԱՄՆ-ի օդաչուներ Կատեգորիա:Հարվարդի իրավունքի դպրոցի շրջանավարտներ Կատեգորիա:Ամերիկացիներ իռլանդական ծագմամբ Կատեգորիա:Ավիավթարից զոհվածներ Կատեգորիա:Երկրորդ համաշխարհային պատերազմի մասնակիցներ Կատեգորիա:Երկրորդ համաշխարհային պատերազմի զինվորականներ Կատեգորիա:Հարվարդի համալսարանի շրջանավարտներ
Բաղրսըխ (լեռնագագաթ)
Բաղրսըխ, լեռնագագաթ Ղարաբաղի լեռներում, Թարթառ և Կարախաչի ջրբաժանում, Մեծ Ալագյոշ լճից մոտ 25 կմ հեռավորության վրա՝ դեպի արևելք։ Հյուսիսում գտնվում է Կույուկայասի ամրոցը, իսկ հյուսիս-արևելքում՝ Ջեբիլ ավեակ գյուղը ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Լոկնյայի շրջան
Ստեղծվել է 1927 թվականին։ Վարչական կենտրոնը՝ Լոկնյա ։
Աշխարհագրություն
Շրջանի տարածքի մակերեսը կազմում է 2412,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 9535 մարդ։ Բնակչության խտությունը կազմում էր 3,95 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Մարշ (Թումանյան)
«Մարշ», Հովհաննես Թումանյանի բանաստեղծություններից՝ գրված 1892 թվականին ։
Պատմություն
Հովհաննես Թումանյանն այս բանաստեղծությունը գրել է 1892 թվականին մարտի 14-ին ։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 274) պահվում է
մեկ ինքնագիր, որտեղ վերնագրից հետո կան հետևյալ տողերը․ «Մարտի 8-ին Թիֆլիսի թեմական պատմագավորի ընտրություն», «Խոսք x-ի, երաժշտությունը Չուխաջյանի»։ Ինքնագրի տակ Տ․ Փիրումյանը գրել է՝ «Միանգամայն համակարծիք եմ՝ Տ․ Փիրումյանց»։ Դրանից հետո Թումանյանի ձեռագրով կա նաև հետևյալը՝ «''Կորչի Մ. [կորչի]-հիմար [ընկերներով] ընտրյալներով''» ։
Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 21)։
Ծանոթագրություններ
Կատեգորիա:Բանաստեղծություններ Կատեգորիա:Հովհաննես Թումանյանի բանաստեղծություններ
Հրաշք (մուլտֆիլմ)
«Հրաշք», խորհրդային կարճամետրաժ մուլտֆիլմ` ստեղծված 1973 թվականին ռեժիսոր Անատոլի Պետրովի կողմից Ռոման Սեֆայի բանաստեղծության հիման վրա։ «Ուրախ կարուսել» № 5 մուլտիպլիկացիոն ալմանախի չորս պատմություններից երրորդն է։
Դիպաշար
Հեռավոր ապագայում երկու երեխաներ վազում են ամբողջ քաղաքով՝ նստելով տրանսպորտից տրանսպորտ՝ տեսնելու համար հրաշքը։ Պարզվում է, որ այդ հրաշքը ասֆալտի միջից դուրս եկած կեչու փոքրիկ ճյուղն է։
Մուլտֆիլմի մասին
Անատոլի Պետրով... «Անձնավորման» վիրտուոզ վարպետություն, էպիզոդի դինամիկ կառուցվածքի խորը ընկալում, թեմատիկ նյութի նկատմամբ մոտեցման օրիգինալությունը նրան դարձրել են ստուդիայի ռեժիսորների շարքում ականավոր կերպարներից մեկը։ Նրա «կարուսելային» սյուժեները` «Երկնագույն երկնաքար», «Հրաշք», շնչում են երիտասարդության ռոմանտիկայով, գույների պայծառությամբ, ապագայի զգացողությամբ, որոնցում արտացոլված են այսօրվա գործերն ու ժամանակակիցների մտքերը։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Անատոլի Պետրովի մուլտֆիլմեր
Կարեն Շահմուրադյան
Կենսագրություն
Ծնվել է 1980 թվականի ապրիլի 28-ին Երևանում։ 1998 թվականին ավարտել է Վենետիկի Մուրատ Ռաֆայելյան վարժարանը՝ 2004 թվականին Միլանի Լուիջի Բոկկոնիի անվան առևտրային համալսարանի բիզնես կառավարման ֆակուլտետը։ 2004-2006 թվականներին ծառայել է ՀՀ զինված ուժերում, որպես հեռահար կապի մեխանիկ։ 2016 թվականին՝ Հռոմի Գվիդո Կարլիի անվան հասարակական գիտությունների միջազգային համալսարանը։ Մասնակցել է «Գնագոյացման ճշգրիտ չափանիշներ»-ը (2003 թվականին, Լեոնարդ Ն. Ստերնի բիզնես դպրոցի, Նյու Յորք) և «Գլոբալ մենեջեր» ծրագրի (2015 թվականին, Առևտրի և տնտեսագիտության բարձրագույն դպրոցի՝ ESSEC, Փարիզ) դասընթացներին։
Աշխատանքային գործունեություն
2006-2012 թվականներին եղել է «Արմենիա Լադա» ՓԲԸ-ի գլխավոր տնօրեն։ 2009-2013 թվականներին՝ «Արարատ Լադա» ՓԲԸ-ի գլխավոր տնօրեն։ 2006-2016 թվականներին՝ «Կարկոմավտո» ՍՊԸ-ի առաջին փոխտնօրեն։ 2006-2016 թվականներին՝ «Ֆորա» ՍՊԸ-ի առաջին փոխտնօրեն։ 2007-2016 թվականներին՝ «Վեկար» ՍՊԸ-ի առաջին փոխտնօրեն։ 2010-2016 թվականներին՝ «Մուրան» ՍՊԸ-ի առաջին փոխտնօրեն։ 2010-2016 թվականներին՝ «Գալոպեր» ՍՊԸ-ի հետվաճառքի գծով փոխտնօրեն։ 2010 թվականի փետրվարի 2-ից մինչև 2010 թվականի հուլիսի 1-ը եղել է Վալերի Բրյուսովի անվան պետական լեզվաբանական համալսարանի մշակութային մարդաբանության և երկրագիտության ամբիոնի իտալերենի բաժնի երկրագիտության դասախոս։
Քաղաքական գործունեություն
2016 թվականի մարտի 2-ին Ազգային ժողովի պատգամավոր է ընտրվել համամասնական ընտրակարգով Հայ Յեղափոխական Դաշնակցություն կուսակցությունից։
Աշխատություններ
«Իտալական ձեռնարկությունների միջազգայնացումը Ռուսաստանի Դաշնության տարածքում» մենագրություն։
Աղբյուրներ
Կատեգորիա:ՀՀ ԱԺ 5-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:ՀՅԴ անդամներ
Սեռնի լե Բյուսի
Սեռնի լե Բյուսի (Ramicourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Լան 1 կանտոնայի կազմի մեջ։ Կոմունայի շրջանը՝ Լան ։
INSEE կոդը՝ 02151:
Բնակչություն
2010 թվականին բնակչությունը կազմել է 116 մարդ։
Տնտեսություն
2010 թվականին համայնքի 78 աշխատունակ (15-64 տարեկան) բնակիչներից 61-ը տնտեսապես ակտիվ էին, 17 -ը՝ ոչ ակտիվ (ակտիվության ցուցանիշը կազմել է 78,2%, 1999 թվականին եղել է 75,0%)։ 61 տնտեսապես ակտիվ բնակիչներից աշխատում էին 57-ը (34 տղամարդ և 23 կին), գործազուրկ էին 4 մարդ (2 տղամարդ և 2 կին)։ 17 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 7-ը՝ թոշակառուներ, 4-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Գյոքսու (Ջահանի վտակ)
Գյոքսու, գետակ Կիլիկիայում, Ջահան գետը կազմով երեք ճյուղերից մեկը, որն անցնելով Կոկիսոնի դաշտով, կոչվում է նաև Կոկիսոն ։
Ծանոթագրություններ
Կատեգորիա:Կիլիկիայի գետեր
Եղբայրոս
Եղբայրոս, հայկական արական անուն։ Առաջացել է հայերեն եղբայր բառից և հունական -ոս վերջավորությամբ ։
Ծանոթագրություններ
Կատեգորիա:Հայկական արական անձնանուններ
Անժելիկա Քերբեր
Անժելիկա Քերբեր (Angelique Kerber, ), գերմանացի պրոֆեսիոնալ թենիսիստուհի։ Նախկինում համարվել է աշխարհի թիվ 1 թենիսիստուհին մենախաղերում (2016 թ. սեպտեմբերի 12-ին արձանագրված վարկանիշով, ընդ որում՝ եղել է այդ նվաճումը ձեռք բերած ամենատարեց մարզուհին)։ Դարձել է «Մեծ սաղավարտի» երեք մրցաշարերի հաղթող (Australian Open-2016, թենիսի ԱՄՆ-ի բաց առաջնություն — 2016, Ուիմբլդոնի մրցաշար — 2018), Ուիմբլդոն-2016-ի եզրափակիչ խաղի մասնակից, 2016 թվականի ամառային օլիմպիական խաղերի արծաթե մեդալակիր մենապայքարում, WTA-ի 13 մրցաշարերի հաղթող (մենախաղերում)...
Ընդհանուր տեղեկություններ
Սկսել է թենիս խաղալ 3 տարեկանում։ Զուգահեռաբար զբաղվել է լողով, տեղական մրցումներում ցույց է տվել լավ արդյունքներ, բայց, ի վերջո, ընտրել է թենիսը։
Արտաքին հղումներ
Կատեգորիա:Բրեմենում ծնվածներ Կատեգորիա:2016 թվականի Ամառային օլիմպիական խաղերի արծաթե մեդալակիրներ
Լճաքարի
Լճաքարի, Գլագոլ, հրվանդան Սևանա լճում, Արտանիշի թերակղզու արևելյան մասում ։ Լճի հյուսիսային կողմում, Շողակաթ բնակավայրի մոտ, Մեծ և Փոքր Սևանները բաժանող Լճաքարի հրվանդանի և ամբողջ թերակղզու (մոտ 30 կմ² տարածքով) հարավային լանջերը զառիթափ են։ Հրվանդանի շուրջընախատեսվում է կազմակերպել տուրիստական մի երթուղի` վրանային գիշերատեղիով ։ Հրվանդանում նախկինում գտնվում եր Լճաքարի բնակավայրը։ Դաշտալեռ կիկլոպյան ամրոց-շենը տեղադրված է մի ընդարձակ հրվանդանի վրա ։
Ծանոթագրություններ
Կատեգորիա:Հրվանդաններ Կատեգորիա:Հայաստանի ջրագրություն Կատեգորիա:Գեղարքունիքի մարզի աշխարհագրություն
Գոյուն Դաղ
Գոյուն Դաղ, կղզյակ Ուրմիա լճում, անմարդաբնակ ու անմշակ է։ Հարուստ է թռչուններով ։
Ծանոթագրություններ
Կատեգորիա:Իրանի կղզիներ Կատեգորիա:Կղզիներ այբբենական կարգով
Գայլակալի ջուր
Գայլակալի ջուր, գետակ Ադրբեջանում Շահբուզի շրջանում։ Պատկանում է Նախիջևանի գետի ավազանին։ Գայլակալի ջուր գետակի ափին գտնվում է համանուն գյուղը՝ Գայլակալի ջուրը, որը հայտնի է Գայլակալ անվանումով ։
Ծանոթագրություններ
Կատեգորիա:Ադրբեջանի գետեր Կատեգորիա:Շահբուզի շրջան
Վուկ Օբրադովիչ
Վուկ Օբրադովիչ (Вук Обрадовић, ), հարավսլավ և սերբ ռազմական, պետական և քաղաքական գործիչ։
Սերբիայի դեմոկրատական ընդդիմության առաջնորդներից մեկը, 1997 թվականից մինչև 2007 թվականը՝ Սերբիայի սոցիալ-դեմոկրատիա կուսակցության նախագահ, Հարավսլավիայի ժողովրդական բանակի գեներալ-մայոր։ Ռազմա-քաղաքական գիտությունների դոկտոր։
Կենսագրություն
Բարձրագույն կրթություն է ստացել ցամաքային զորքերի ռազմական ակադեմիայում, բարձրագույն ռազմաքաղաքական ուսումնարանում և օպերատիվ հրամանատարական կազմի դպրոցում։ Եղել է Հարավսլավիայի ժողովրդական բանակում ռազմա-քաղաքական գիտությունների ամենաերիտասարդ բժիշկը։ Դոկտորական ատենախոսությունը պաշտպանել է հարավսլավական հասարակությունում ազգայնականության (շովինիզմ) խնդրի վերաբերյալ։
Հարավսլավիայի կոմունիստների միության անդամ է։ Երկար տարիներ ծառայել է որպես Հարավսլավիայի ժողովրդական բանակի սպա։ Եղել է ամենաերիտասարդ գեներալը Հարավսլավիայի պատմության մեջ ։
Ազգային պաշտպանության դաշնային քարտուղարության քաղաքական-դաստիարակչական ծառայության պետ։ 1992 թվականի մայիսին Հարավսլավիայի փլուզման հետ կապված զինված հակամարտության ժամանակ սեփական ցանկությամբ հրաժարական է տվել։
Զբաղվել է գործարարությամբ։
Հիմնադրել է «Սոցիալ-դեմոկրատական» քաղաքական կուսակցությունը։ 2000 թվականին իր կուսակցության հետ միացել Է Սերբիայի Դեմոկրատական ընդդիմությանը։ 2001 թվականի հունվարից մինչև հունիս զբաղեցրել Է փոխվարչապետի պաշտոնը։
Սեռական սկանդալի պատճառով ստիպված է եղել հրաժարական տալ ։
2002 թվականին մասնակցել է նախագահական ընտրություններին՝ հավաքելով ձայների մոտ 3 %-ը։
Ավելի քան 50 գիտական աշխատանքների հեղինակ է, հրատարակել է մի գիրք, որը նվիրված է հարավսլավական հասարակությունում ազգայնականության և շովինիզմի թեմային։
Արտաքին հղումներ
Կատեգորիա:Սերբիայի քաղաքական գործիչներ Կատեգորիա:Քաղաքական գիտությունների դոկտորներ
Կունյայի շրջան (Պսկովի մարզ)
Կունյայի շրջան (Куньинский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Կունյա ։
Աշխարհագրություն
Շրջանի տարածքի մակերեսը կազմում է 2621,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 10277 մարդ։ Բնակչության խտությունը կազմում էր 3,92 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Գաբրիելա Զապոլսկայա
Գաբրիելա Զապոլսկայա (Gabriela Zapolska, ), լեհ բանաստեղծուհի, դրամատուրգ, դերասան։ Զապոլսկայան նրա կեղծանունն է, հանդես է եկել նաև Սնեժկո-Զապոլսկայա, Ժոզեֆ Մասկով կեղծանուններով։ Նրա իսկական անուն ազգանունը Մարիա Գաբրիելյա Ստեֆանիա Կորվին-Պյոտրովսկայա է ։
Կենսագրություն
Գաբրիելա Զապոլսկայան ծնվել է 1857 թվականի մարտի 30-ին Պոդգայցի գյուղում (այժմ` Ուկրաինայի Վոլինի մարզի Լուցկի շրջան)` լեհ ազնվականների ընտանիքում։ Զապոլսկայան սովորել է Լվովի մանկավարժական ինստիտուտում։ 1876 թվականին ծնողների պահանջով ստիպված ամուսնանում է Ցարական բանակում ծառայող լեյտենանտի հետ (ազգությամբ լեհ)։ 1881 թվականին արտաամուսնական կապից հղիանում է, մեկ տարի հետո ամուսնալուծվում է ։
1879 թվականին Գաբրիելյա Զապոլսկայան առաջին ելույթն է ունեցել Վարշավայի բարեգործական ընկերության թատրոնի բեմում, այնուհետև Կրակովում, Լվովում և Պոզնանում։ 1882 թվականից հանդես է եկել Կրակովի թատրոնի բեմում։
Մահացել է 1921 թվականին Լվովում։ Թաղված է Լվովի Լիչակովսկի գերեզմանատանը։
Ստեղծագործական ուղի
Որպես բանաստեղծուհի` առաջին անգամ հանդես է եկել 1883 թվականին Գաբրիէլի Զապոլսկայա կեղծանվամբ։ Նրա առաջին պատմվածքը կոչվում է «Մեկ օր վարդի կյանքից» (1881)։ Լվովյան մամուլում հրապարակել է նովելներ և պատմվածքներ։ Ավելի ուշ նա գրել է «Փոքրիկը» (1883), «Կասկա-Կարիատիդա» (1885), «Քավարան» (1889), ստեղծագործությունները, որոնք անմիջապես դարձել են բանավեճի առարկա, կապված դրանց չափից դուրս նատուրալիզմի հետ։ «Ինչի մասին չեն խոսում» (1909) և «Ինչի մասին նույնիսկ մտածել չեմ ուզում» (1914) վիպակներում բարձրացվում է պոռնկության և հասարակության այլ արատների խնդիրը։ Զապոլսկայան համարվում է 41 պիեսների, 23 վեպերի, 177 պատմվածքների, 252 լրագրողական ստեղծագործությունների հեղինակ։ Գրել է նաև մեկ ֆիլմի սցենար։ Նրա ստեղծագործական ժառանգության մեջ առկա են 1500-ից ավելի նամակներ։
Զապոլսկայան ամենամեծ ճանաչումը ստացավ որպես սոցիալ-երգիծական կոմեդիաների հեղինակ. հատկապես լայն ճանաչում ուներ նրա «Պանի Դուլսկոյի բարոյականությունը» պիեսը, որը համարվում էր իր 100-ամյակը նշող մանրբուրժուական հասարակության մասին ողբերգական կատակերգություն։ Զապոլսկայայի պիեսները թարգմանվել են տարբեր լեզուներով և հարմարեցվել ռադիոյի ու կինոյի համար։ Լեհական հասարակության մեջ այսօր լայնորեն քննարկվում է այնպիսի երևույթ, ինչպիսին «դուլշիզնան» է, որի հիմքում ընկած են Զապոլսկայայի պիեսի սյուժեները։
Ֆիլմեր
Զապոլսկայայի նովելների ու դրամաների հիման վրա ստեղծված ֆիլմերից են`
Արտաքին հղումներ
Կատեգորիա:Լեհ գրողներ Կատեգորիա:Գրական կեղծանուններով հայտնի հեղինակներ Կատեգորիա:19-րդ դարի թարգմանիչներ Կատեգորիա:20-րդ դարի կին գրողներ Կատեգորիա:Սոցիալիստ ֆեմինիստներ Կատեգորիա:Լեհ բանաստեղծուհիներ Կատեգորիա:Լեհ կին դրամատուրգներ Կատեգորիա:Լեհ լրագրողներ Կատեգորիա:Թատրոնի դերասանուհիներ Կատեգորիա:Լեհ արձակագիրներ Կատեգորիա:Լեհ թարգմանիչներ Կատեգորիա:Լեհ հրապարակախոսներ Կատեգորիա:Լեհ սցենարիստներ
Բաբերդի լեռներ
Բաբերդի լեռներ, լեռներ Հայկական լեռնաշխարհում, նրա հյուսիս-արևմտյան մասում, Պարխարյան լեռնաշղթայից հարավ տարածված է Էրզրումի նահանգի Բաբերդի գավառում, զգալի մասով անտառապատ է ։
Ծանոթագրություններ
Կատեգորիա:Լեռներ այբբենական կարգով
Անդալուզյան շուն
Անդալուզյան շուն (Un chien andalou), իսպանացի ռեժիսոր Լուիս Բունյուելի և իսպանացի նկարիչ Սալվադոր Դալիի 16-րոպեանոց համր ֆիլմ։ Ի սկզբանե թողարկվել է 1929 թվականին Փարիզում սահմանափակ թվով ցուցադրության համար, սակայն ճանաչում ձեռք բերելով` ութ ամիս մնացել է կինովարձույթում։ 1920-ական թվականների ավանգարդի սյուրռեալիստական առավել հայտնի ֆիլմերից է ։ Բունյուելի հաջորդ` «Ոսկե դար» (Âge d’or, 1930) ֆիլմը համարվում է «Անդալուզյան շան» ոճական շարունակությունը։
Ֆիլմում բացակայում է սյուժեն` այս բառի սովորական ընկալմամբ։ Ֆիլմի ժամանակագրությունը կտրատված է. այսպես` առաջին տեսարանից (Il etait une fois, բառացի` «Շատ հնում») երկրորդ տեսարան («Ութ տարի անց») անցումը կատարվում է առանց իրադրության ու կերպարների փոփոխության ։ Ըստ էության, Բունյուելի կինեմատոգրաֆիական պատումը ենթարկվում է երազատեսության տրամաբանությանը, որում փոփոխվում են տեսողական կերպարները` չենթարկվելով ռացիոնալ տրամաբանության և ժամանակագրական հաջորդականության։ Այդ պատճառով կինոքննադատները, հաճախ մեկնաբանելով ֆիլմը, կիրառում են այդ տարիներին մեծ տարածում ունեցող երազների մեկնաբանության` Ֆրոյդի տեսությունը ։
Փատորեն մերժելով ֆիլմի տարբեր ինտերպրիտացիաները` Բունյուելը իր հուշերում նշել է, որ միակ կանոնը, որին հետևել են ինքն ու Դալին ֆիլմի սցենարը գրելիս, եղել է արգելքը «ամեն գաղափարի կամ կերպարի վրա, որը կարող է ռացիոնալ բացատրություն ունենալ» ։ Բացի այդ` նա պնդել է, որ «ֆիլմում չկա ոչինչ, որը ինչ-որ բան կխորհրդանշի։ Խորհրդանիշերի հետազոտության միակ մեթոդը, հնարավոր է, համարվում է հոգեվերլուծությունը» ։
Ֆաբուլա
Ֆիլմը սկսվում է «Շատ հնում» (Il etait une fois) տեսարանով ։ Միջին տարիքի մի մարդ (Լուիս Բունյուել) սրում է ածելին, դուրս է գալիս պատշգամբ, նայում լիալուսնին, իսկ հետո ածելիով բազկաթոռին նստած աղջկա աչքին կտվածք է անում։ Այդ նույն ժամանակ մի նուրբ ամպ հատում է լուսնի սկավառակը։
Այնուհետև մենք տեսնում ենք անցք ունեցող ձեռք, որից դուրս են գալիս մրջյուններ, ձեռքից պոկված մատ, տղամարդու, ով իր հետևից քարշ է տալիս երկու դաշնամուր` մահացած կիսատ ավանակներով և դաշնամուրին կապված երկու տղամարդկանցով, կնոջ, ով կամրջով քաշում է կտրված ձեռքը և այդպես շարունակ։ Այս բոլոր կերպարները ֆիլմի վերջում այդպես էլ չեն ձևավորում մեկ ընդհանուր սյուժե` շարունակելով մնալ հանելուկային ու անորոշ։
Ստեղծում
Ֆիլմի անվանումն իսպանական ասացվածքի քողարկված հեռավոր արձագանք է. «Անդալուզյան շունը ոռնում է` ինչ-որ մեկը մահացել է» ։ Ուսանողական միջավայրում «անդալուզյան շուն» արհամարհաբար անվանել են հարավից եկածներին` գործածելով «մայրիկի բալիկ», «փսլնքոտ», «դմբո», «անճարակ» նշանակությամբ ։
«Անդալուզյան շուն» ֆիլմի սցենարի հիմքում ընկած են ֆիլմի հեղինակներ Լուիս Բյունուելի ու Սալվադոր Դալիի երկու երազներ։ Աղջկա աչքը ածելիով կտրելու տեսարանում օգտագործվել է անկենդան կովի աչք։ Ֆիլմը ժամանակի մի քանի գրողների ստեղծագործությունների ակնարկ է պարունակում։ Դրանցից են Ֆեդերիկո Գարսիա Լորկայի բանաստեղծությունները և Խուան Ռամոն Խիմենեսի «Պլատերոն և ես» (Platero y yo, 1914) վեպը, որը ֆիլմի հեղինակները ընդհանրապես չէին սիրում ։
Հետագա ճակատագիր
Ֆիլմի պրեմիերայի ժամանակ, որը կայացել է 1928 թվականին Փարիզում, Լուիս Բունյուելը գրպանը լցրել էր քարերով, որպեսզի բարկացած հանդիսատեսից ազատվելու հնարավորություն ունենա, սակայն հեղինակի մտավախությունները չեն արդարանում։ Ավելի ուշ Դալին պնդել է, որ ֆիլմը «մեկ երեկոյի ընթացքում կոտրեց հետպատերազմյան ավանգարդի տասնամյա խելահեղությունը» ։
1960 թվականին Լուիս Բյունուելն այս ֆիլմին ավելացրել է սաունդթրեք` Ռիխարդ Վագների «Տրիստան և Իզոլդա» օպերայից հատված և երկու արգենտինական տանգո։
Պազոլինիի կարծիքով ֆիլմը «բացահայտ կատարված է մաքուր արտահայտչականության ռեգիստրում, բայց դրա պատճառով նրան անհրաժեշտ է ճանաչելի նշան` սյուրռեալիզմ։ Եվ պետք է ասել, որ որպես սյուրռեալիստական դրսևորում ֆիլմը սքանչելի է» ։
Պիեռ Բատչեֆը և Սիմոնա Մարեյլը տարբեր ժամանակներում իրենց կյանքն ավարտել են ինքնասպանությամբ. Մարեյլը վառել է իրեն 1954 թվականին, իսկ Բատչեֆը մահացել է 1932 թվականին վերոնալի բարձր չափաբաժնից ։
Արտաքին հղումներ
Կատեգորիա:Լուիս Բունյուելի ֆիլմեր Կատեգորիա:Կարճամետրաժ ֆիլմեր Կատեգորիա:Սյուրռեալիստական ֆիլմեր Կատեգորիա:Համր ֆիլմեր Կատեգորիա:1929 ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆրանսիական ֆիլմեր
Երկաթե մարդը (ֆիլմ, 1981)
Երկաթե մարդը (լեհ.՝ Człowiek z żelaza), դրամա։ Ֆիլմի պրեմիերան տեղի է ունեցել 1981 թվականին։ Ռեժիսորը Անջեյ Վայդան է։
Ֆիլմը առաջադրվել և հաղթել է մի քանի անվանակարգերում։ Ֆիլմը հաղթել է «Ոսյա արմավենու ճյուղ» անվանակարգում ։ Ֆիլմը հաղթել է նաև Օսկար՝ «Լավագույն օտարալեզու ֆիլմ» անվանակարգում (1982) ։
Արտաքին հղումներ
Կատեգորիա:Դրամաներ Կատեգորիա:1981 ֆիլմեր Կատեգորիա:Անջեյ Վայդայի ֆիլմեր Կատեգորիա:«Ոսկե արմավենու ճյուղ» մրցանակի դափնեկիր ֆիլմեր Կատեգորիա:Լեհերեն ֆիլմեր Կատեգորիա:1980-ականների դրամա ֆիլմեր
Լաուրա Ասադաուսկայտե
Լաուրա Ասադաուսկայտե-Զադնեպրովսկենե (Laura Asadauskaitė-Zadneprovskienė, 28 փետրվարի, 1984, Վիլնյուս, Լիտվայի ԽՍՀ, ԽՍՀՄ), լիտվացի հնգամարտիկ, 2012 թվականի Ամառային Օլիմպիական խաղերի չեմպիոն։
Կենսագրություն
Լաուրա Ասադաուսկայտեն ծնվել է 1984 թվականի փետրվարի 28-ին Վիլնյուսում։ 10 տարեկանից զբաղվել է լողով։ Առաջին մարզիչը եղել է Իրենա Յուրևիչը։
2002-2007 թվականներին սովորել է Լիտվայի կրթական գիտությունների համալսարանում, ստացել է ֆիզկուլտուայի ու սպորտի բակալավրի աստիճան։ 2011 թվականին ավարտել է Միկոլաս Ռոմերիսի համալսարանի մագիստրատուրայի Եվրոպական Միության քաղաքականություն և կառավարում բաժինը։ 2003 թվականից ծառայում է Երկրամասի պահպանության կամավոր ուժերում, մասնակցում է զինվորականների միջև անցկացվող հնգամարտի մրցումներին։
2007 թվականին ժամանակակից հնգամարտի աշխարհի առաջնությունում վաստակել է բրոնզե մեդալ։ 2008 թվականի Ամառային Օլիմպիական խաղերի ժամանակ զբաղեցրել է 15-րդ տեղը։ 2009 թվականին ժամանակակից հնգամարտի աշխարհի առաջնությունում արժանացել է արծաթե մեդալի։ 2011 թվականին ժամանակակից հնգամարտի աշխարհի առաջնությունում գրավել է երրորդ տեղը։ 2012 թվականի Ամառային Օլիմպիական խաղերի ժամանակ արժանացել է ոսկե մեդալի՝ հավաքելով 5408 միավոր։ 2013 թվականին Թայվանում կայացած հնգամարտի աշխարհի առաջնության ժամանակ առաջին անգամ արժանացել է ոսկե մեդալի անհատական առաջնությունում։
Ընտանիք
Լաուրա Ասադաուսկայտեի ամուսինն ու մարզիչը՝ Անդրեյ Զադնեպրովսկին, լիտվացի հայտնի հնգամարտիկ է։ Նրանց դուստրը՝ Ադրիանան, ծնվել է 2010 թվականին ։
Արտաքին հղումներ
Կատեգորիա:Լիտվացի հնգամարտիկներ Կատեգորիա:Լիտվացի օլիմպիական չեմպիոններ Կատեգորիա:2012 թվականի Ամառային օլիմպիական խաղերի չեմպիոններ
VEF
VEF, լատիշերեն հապավված Valsts elektrotehniskā fabrika (պետական էլեկտրատեխնիկական ֆաբրիկա), էլեկտրական և էլեկտրոնային արտադրանք թողարկող խոշոր արդյունաբերական ձեռնարկություն Լատվիայի Հանրապետության մայրաքաղաք Ռիգայում։ Հիմնադրվել է 1919 թվականին։ Նախքան Երկրորդ համաշխարհային պատերազմի սկսվելը թողարկել է ապրանքների լայն տեսականի, ներառյալ աշխարհի ամենափոքր ֆոտոխցիկը՝  Minox Riga-ն ։ Պատերազմից հետո դարձել է հաղորդակցական (կոմունիկացիոն) տեխնոլոգիաների խոշորագույն արտադրողը Խորհրդային Միությունում և Լատվիական ԽՍՀ-ի ամենամեծ արդյունաբերական ձեռնարկությունը ։
Պատմություն
VEF-ը հիմնադրվել է 1919 թվականի ապրիլին՝ որպես փոստ-հեռագրային վարչության վերանորոգման արհեստանոց։ Մինչև Առաջին համաշխարհային պատերազմը արտադրական շինությունները պատկանել են 1887 թվականին հիմնադրված UNION ֆաբրիկային ։ Ընկերությունը VEF է անվանակոչվել 1932 թվականին ։
Հեռախոսներ սկսել է արտադրել 1922 թվականից, ռադիոընդունիչներ՝ 1924-ից, ավտոմատ հեռախոսակայաններ՝ 1928 թվականից։ Ռիգայի և լատվիական այլ քաղաքների հեռախոսային կայաններում աշխատել են հենց այս ձեռնարկության՝ մինչև 1940 թվականը թողարկած սարքավորումները ։ 1930-ական թվականներին այստեղ յուրաքանչյուր ամիս արտադրվել են 500 հեռախոս ու 400 հեռախոսակայան ։ Արդեն իսկ 1930-ական թվականներից ֆաբրիկան թողարկել է շուկայական պահանջարկ ունեցող էլեկտրոնիկայի լայն տեսականի՝ կապի սարքավորումներ, հեռախոսներ, էլեկտրալամպեր, լուսանկարչական սարքեր, արդուկներ, լապտերներ, ռադիոընդունիչներ, ինչպես նաև՝ լուսանկարչական թուղթ, բանվորական սեղաններ, փոքր խմբաքանակներով՝ ավտոմեքենաներ, մոտոցիկլետներ, մինչև անգամ՝ մարզական ու մարտական ինքնաթիռներ ։
Խորհրդային իշխանության տարիներին մեծ պահանջարկ էին վայելում հատկապես ձեռքի, դյուրակիր VEF-202, «Սպիդոլա» մակնիշների ռադիոընդունիչները, ձայնագրիչները...
1999 թվականին ֆաբրիկան սեփականաշնորհվել է և վերակազմավորվել ։
Ռադիոընդունիչներ
Եվ շատ ուրիշներ...
Արտաքին հղումներ
Կատեգորիա:Լատվիայի տնտեսություն
Ժադսոն Ռոդրիգես դա Սիլվա
Ժադսոն Ռոդրիգես դա Սիլվա (Jadson Rodrigues da Silva, ), բրազիլական ֆուտբոլիստ, կիսապաշտպան։ Նա խաղացել է Բրազիլիայի հավաքականի հետ։
Պատմությունը
Ժադսոն Ռոդրիգես դա Սիլվան «Ատլետիկ Փարանաենս»-ի սան է, բոլոր այս թիմերի համար, տարբեր մրցաշարերում 139 խաղ է անցկացրել, վաստակելով 50 գոլ։ Placar -ի հայտնի բրազիլիական վարկանիշում Ջադսոնն ազգային առաջնության լավագույն տասնամյակում էր (միջին հաշվով 6,05 միավոր)։ Jornal de Tarde-ի խմբագրության համաձայն, Ջադսոնը միացել է 2004 թվականի Բրազիլիայի առաջնության խորհրդանշական հավաքականին։
2005 թվականին տեղափոխվել է Ուկրաինայի «Շախտյոր» (Դոնեցկ)։ Նա Շախտյորում յոթ եղանակ, հաղթեց ՈւԵՖԱ-ի գավաթին, հինգ անգամ հաղթեց Ուկրաինայի առաջնությանը և ստացավ բրազիլիական ազգային հավաքականում։ ՈւԵՖԱ-ի գավաթ 2008/09 եզրափակչում նվաճեց գավաթը։ Բացի այդ, Ջադսոնն առաջին գոլի հեղինակ դարձավ «Դոնբաս Արենա» մարզադաշտում։
2012 թվականի հունվարի 16-ին ֆուտբոլիստը մեկնել է տուն, «Սան Պաուլու»-ում, երեք տարվա պայմանագիր կնքելով «երեք գույնի» հետ։ Այս մասին հայտնեց խաղացողի ներկայացուցիչները, և շուտով այդ տեղեկությունը հաստատեց «Սան Պաուլոյի» պաշտոնական կայքում։ 2014 թվականին հանդես եկավ «Կորնթացիներ»-ում։
Կարիերան ազգային հավաքականում
Ջադսոնն առաջին անգամ Բրազիլիայի ազգային հավաքականում 2011 թվականի փետրվարի 9-ին ընկերական հանդիպում անցկացրեց Ֆրանսիայի դեմ։ 58-րդ րոպեին Ռենատո Աուգուստոին փոխարինեցին։ Խաղը ավարտվեց Բրազիլիայի ազգային հավաքականի պարտությամբ 1:0 հաշվով ։ Ջադսոնը հավաքականի կազմում առաջին գոլը խփեց Պարագվային, 2011 թվականի հուլիսի 9-ին Արգենտինայի Կումբա Ամերիկայի գավաթի խաղարկության ժամանակ.
Ձեռքբերումները
Ատլետիկո Պարանաենս
Շախտյոր
Սան Պաուլու
Կորինտիանս
Բրազիլիայի Ազգային հավաքական
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Շախտյոր Դոնեցկի ֆուտբոլիստներ Կատեգորիա:Ատլետիկո Պարանաենսեի ֆուտբոլիստներ Կատեգորիա:Սան Պաուլուի ֆուտբոլիստներ Կատեգորիա:Կորինտիանսի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
Կրասնոգորոդսկի շրջան
Կրասնոգորոդսկի շրջան (Красногородский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Կրասնոգորոդսկ ։
Աշխարհագրություն
Շրջանի տարածքի մակերեսը կազմում է 1320,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 7328 մարդ։ Բնակչության խտությունը կազմում էր 5,55 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Արա Շահվերդյան
Արա Շահվերդյան, իրանցի քաղաքական գործիչ հայկական ծագմամբ, Իրանի Իսլամական Հանրապետության խորհրդարանի՝ Իսլամական խորհրդակցական ժողովի 11-րդ գումարման պատգամավոր (2020 թվականի փետրվարից) ։
Քաղաքական գործունեություն
2020 թվականի Իրանի խորհրդարանական ընտրություններին Արա Շահվերդյանը ընտրվել է Թեհրանի և Հյուսիսի հայերի ցուցակով ընտրվել է Իսլամական խորհրդակցական ժողովի 11-րդ գումարման պատգամավոր ։
Ծանոթագրություններ
Կատեգորիա:Ապրող անձինք Կատեգորիա:Անձինք այբբենական կարգով Կատեգորիա:Իսլամական խորհրդակցական ժողովի 11-րդ գումարման պատգամավորներ
Միխայիլ Մոկրեցով
Միխայիլ Պավլովիչ Մոկրեցով (Михаил Павлович Мокрецов, ), ռուս պետական գործիչ, տնտեսագետ։ Ռուսաստանի Դաշնության 1-ին դասի գործող պետական խորհրդական (2009)։
Արտաքին հղումներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ռուս տնտեսագետներ Կատեգորիա:Ռուս պետական գործիչներ
Նևելի շրջան
Նևելի շրջան (Невельский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Նեվել ։
Աշխարհագրություն
Շրջանի տարածքի մակերեսը կազմում է 2689,9 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26657 մարդ։ Բնակչության խտությունը կազմում էր 9,91 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Ֆարամոնդ
Ֆարամոնդ կամ Ֆարամոդ, Ֆարամոն, Ֆարամունդ, Մերովինգների առասպելական նախահայրը : Ըստ «Ֆրանկների պատմության գրքի» (Liber Historiae Francorum) նա եղել է Մարկոմիրի տղան և Քլոդիոնի հայրը : Այդ պատճառով նա երկար ժամանակ համարվել է Մերովինգների հարստության առաջին թագավորը: Սակայն հետագայում նրա գոյությունն առասպելական է ճանաչվել: Դա բացատրվում է նրանով, որ «Ֆրանկների պատմության գրքի» հեղինակը վերապատմել է Գրիգոր Տուրցիի առաջին վեց գրքերը՝ ավելացնելով 21 նոր փաստ, այդ թվում և` Ֆարամոնդի անունը: Բայց նա չգիտեր 5-րդ դարի պատմություն, քանի որ օգտագործում միայն Գրիգոր Տուրցիի ժամանակագրությունը որպես աղբյուր : Այսպիսով կասկածելի է, որ նա կարող էր այս ժամանակագրից մեկուկես դար անց բացահայտել Մերովինգների դինաստիայի անհայտ նախնուն այն դեպքում, երբ Գրիգոր Տուրցիին դա չի հաջողվել:
Սակայն Ֆարամոնդ (Faramond) անունով պատմական կերպարը գոյություն է ունեցել: Նա ծնվել է մոտավորապես 550 թվականին, Փարիզից ոչ շատ հեռու և եղել է փարիզյան քահանա : Նաև նա եղել է եպիսկոպոս Ռագնեմոնդ (Ragnemond) Փարիզեցու եղբայրը (ով եպիսկոպոս է եղել 576-ից 591 թվականներին): Եպիսկոպոս Ռագնեմոնդը ցանկանում էր, որպեսզի նրա եղբայրը փոխարիներ նրան: Սակայն 591 թվականին, եպիսկոպոսի մահից հետո, Ֆարամոնդը Եվսեվի անունով սիրիացի հարուստ մի վաճառականի թույլ է տալիս գրավել եպիսկոպոսական աթոռը: Ֆարամոնդը մահացել է մոտավորապես 600-610 թվականներին :
Աղբյուրներ
«Վախճանվել է նաև Փարիզ քաղաքի եպիսկոպոս Ռագնեմոնդը: Եվ երբ նրա եղբայրը, երեց Ֆարամոնդը, աշխատում էր ստանալ եպիսկոպոսական աստիճան, ինչ-որ հարուստ սիրիացի վաճառական, ընծայելով շատ նվերներ, նստեց այդ տեղը և ստացավ եպիսկոպոսական աստիճան»: (Գիրք 10, հատոր 26):
Իրադարձությունները ավարտվում են 591 թվականին :
Գրականություն
Կատեգորիա:Ֆրանկների թագավորներ
Ելիզավետա Կարամիհայլովա
Ելիզավետա Իվանովա Կարամիհայլովա (Էլիզաբեթ Կարամիխայլովա, Елисавета Иванова Карамихайлова), անգլիական ծագումով բուլղարացի ֆիզիկոս։ Համարվում է 20-րդ դարի միջուկային ֆիզիկայի կին նախաձեռնողներից։ Առաջին կինն է, ով երկրում ստացել է պրոֆեսորի կոչում ։
Կենսագրություն
Ելիզավետա Կարամիհայլովան ծնվել է 1897 թվականին Վիեննայում, Իվան Միխայլովի և Մարի Սլեյդի ընտանիքում։ Ծնողները երկուսն էլ Վիեննայի համալսարանի շրջանավարտներ էին։ Իվանը ծնվել էր Շումենում, ուսանել բժշկություն, Մարին՝ Օքսֆորդշիրի Մինստեր Լովել գյուղում և ուսանել էր երաժշտություն։ 1907 թվականին՝ հոր ավարտելուց հետո, ընտանիքը ևս երկու տարի Վիեննայում մնալուց հետո 1909 թվականին տեղափոխվեց Բուլղարիա և Սոֆիայում ձեռք բերեց ընդարձակ բնակարան ։